Organoloogia

Organoloogia (kreekakeelsetest sõnadest "organon" ja "ergos", "tööriist" ja , -logia) on anatoomia, bioloogia, zooloogia, botaanika ning meditsiiniteaduse allharu, mis uurib hulkraksete organismide osade, elundite ehk organite struktuuri, ehitust, arenemist, talitlust ja patoloogiat.

Elundid ehk organid koosnevad kudedest, on eri organismidel eripärase kuju, morfoloogia, asendi ja talitlusega ning võivad olla kas jäävad ehk definitiivsed või ajutised ehk provisoorsed.

Elutähtsateks elunditeks peetakse elundeid, mille töö häirumine ja/või lakkamine võib mõjutada organismi seisundit nii, et organism ei saa nendeta igapäevast talitlust jätkata. Elutähtsateks elunditeks peetakse taimedel juuri, varsi ja lehti (laiemas mõttes ka paljunemiselundid), inimestel aju, neere, maksa, kopse ja süda.

Organoloogia on tihedalt seotud selliste anatoomia allharudega nagu süstemaatiline anatoomia, funktsionaalne anatoomia, embrüoloogia, ealine anatoomia, kliiniline anatoomia ja patoanatoomia jpt.

Liigitus
Uuritava objekti järgi saab eristada:
taime morfoloogia – uurib taimede elunditega seotut 
veterinaarorganoloogia – uurib loomade elunditega seotut 
inimese organoloogia – uurib inimeste elunditega seotut

Elundkonnad

Süstemaatiline anatoomia tegeleb elundkondade ehk elundisüsteemide ehk aparaatide käsitlemisega.
Inimese elundkondi ehk aparaate (seedeaparaat, hingamisaparaat jne) klassifitseeritakse anatoomias ja meditsiinis ka talitluse ja päritolu järgi: 
 Sisenõrenäärmete e sisesekretsioonielundite süsteem e endokriinsüsteem (med hormonoloogia) 
 Hingamiselundkond (sisuseõpetus e splanhnoloogia
Katteelundkond (med dermatoloogia)
Lihaskond (müoloogia)
Lümfisüsteem (med lümfoloogia ka med endokrinoloogia)
Skeletisüsteem (osteoloogia ja sündesmoloogia)
Närvisüsteem (neuroloogia)
Seedeelundkond (sisuseõpetus e splanhnoloogia)
Kuse-suguelundkond e urogenitaalsüsteem (kuseelundid, suguelundid) (sisuseõpetus e splanhnoloogia)
Südame ja soonte süsteem e vereringeelundite süsteem (soonteõpetus e angioloogia)

Vaata ka
Anatoomia
Elundikultuur
Elundisiirdamine
Elundisüsteem
Elunditestament
Eluvormid
Histoloogia
Kude
Organism
Elundite loend 
Organologist
Organogenees
Süstemaatiline anatoomia

Viited 

Anatoomia